Սրբոց Նահատակաց Ամէնօրեայ Վարժարանէն ներս հայ մանուկին հոգիին մէջ կը սերմանուի գիտութեան հանդէպ սէր, ինքնաճանաչման եւ բարոյական արժէքներու գիտակցութիւն եւ ապագայի մարտահրաւէրները դիմագրաւելու ներուժ, ինքնավստահութիւն եւ այս բոլորը- հայ լեզուի, անգլերէն կրթական ծրագրի բարձր որակի ուսուցման զուգահեռ:2017, Յունիս 3-ի պարահանդէս-ճաշկերոյթը որքան որ համայնքի ընտանիքները ի մի բերելով զուարճանալու համար առիթ մըն էր, նոյնքան եւ աւելի կարեւոր ձեռնարկ մըն էր տարիներու ընթացքին վարժարանին հանդէպ առատաձեռն բարերարներուն երախտագիտութիւն յայտնելու նման հրապարակային առիթով: